Iż-Żjara ta: Monsinjur Pietru Duzina fis-Siġġiewi' Żar ukoll knisja oħra taħt it-titlu ta' Santa Margerita mibnija fl-imsemmi raħal tas- Siġġiewi; għandha artal, xbieha żgħira u bibien tal-injam, m'għandhiex paviment, bla rettur u nieqsa minn dak kollu neċessarju. Intant Bernard Cassar għandu għalqa f'post imsejjaħ 'Ta' Kandja' u minħabba f'din l-imsemmija għalqa, hu obbligat jieħu ħsieb iċ-ċelebrazzjoni tal-Għasar f'jum il-festa u quddiesa fl-imsemmija knisja; Bernard qed jissodisfa l-piż li semmejna. Santa Marija tax-xahar ta' Awwissu Żar ukoll knisja oħra taħt l-isem ta' Santa Marija tax-xahar ta' Awwissu, fl-imsemmi raħal tas-Siġġiewi; għandha artal u paviment imma jonqosha l-bibien tal-injam, rettur u dak kollu li hu meħtieġ; jingħad li għalqa li qiegħda fix-xaqliba 'Tabellu' li qiegħda f'idejn Ġużeppi Farrugia, għandha fuqha l-piż tal-Għasar u quddiesa fil-jum tal-festa, minnu mixtrija mingħand Gregorju Pace u li s'issa għadu ma wettaqx dan il-piż. Is-sinjur ordna li l-imsemmi Ġużeppi jiġi mwissi u mġiegħel jissodisfa dan l-obbligu taħt piena ta' trasferiment għal dan in-nuqqas, kif ukoll li jsiru l-bibien tal-injam u intant issir ċelebrazzjoni fil-knisja parrokkjali. it-Twelid ta' San Ġwann Battista Żar ukoll knisja oħra taħt l-isem ta' Twelid ta' San Ġwann Battista mibnija fl-imsemmi raħal tas-Siġġiewi; għandha artal wieħed, bla bibien tal-injam, bla paviment, bla rettur u dak kollu li hu meħtieġ; Ġanni Bonello għandu għalqa fix-xaqliba bl-isem 'Tasliba', u minħabba f'hekk hu obbligat li fil-jum tal-festa jiċċelebra f'din il-Knisja l-Għasar u quddiesa; għandu jsewwi l-knisja; fil-preżent l-imsemmi Ġanni qed jissodisfa dan l-obbligu. F'din il-knisja tidħol ix-xita mill-parti ta' fuq. Is-sinjur obbliga lill-imsemmi biex jirranġa l-knisja u l-paviment, isiru bibien tal-injam fi żmien xahar taħt piena ta' għaxar skudi u intant l-obbligazzjonijiet imsemmija jsiru fil- Knisja parrokkjali tar-raħal. Santa Marija tax-xahar ta' Awwissu Żar ukoll knisja oħra taħt it-titlu ta' Santa Marija tax-xahar ta' Awwissu mibnija fuq in-naħa tal-lemin tal-imsemmija knisja tat-Twelid ta' San Ġwann Battista; għandha artal u paviment, bla bibien tal-injam, bla rettur u jonqosha kull tiżjin u dak kollu meħtieġ. Nardu Zoppardas li għandu għalqa fix-xaqlib Taloseri u minħabba f'hekk hu obbligat li fil-jum Każin Banda San Nikola A.D. 1883 89 — —— Ġanna armla ta' Pietru Pace, li tippossiedi għalqa oħra maġenb l-għalqa li diġà semmejna u minħabba f'hekk hi obbligata f'jum il-festa tiċċelebra fl-istess knisja Għosrien oħrajn u quddiesa, titma lill-qassisin u l-foqra: s'issa dawn jissodisfaw l-imsemmija obbligi. Ukoll Ġanni Pace li jippossiedi għalqa oħra fix-xaqliba Ta' Blat il-Qamar, hu obbligat ukoll li jara li fl-imsemmija ġurnata tal-festa tiġi ċċelebrata quddiesa oħra. Is-sinjur ordna lill-imsemmija obbligati biex fi żmien xahar taħt piena ta' għaxar skudi jsewwu l-knisja, jipprovdu bibien tal-injam u fl-intervall jaqdu l-obbligi fil-knisja parrokkjali. Ukoll fuq l-imsemmija knisja qed issir għassa bil-lejl, u għases min-nies tar-raħal għat- taħriġ tal-gwerra; għaldaqstant il-poplu jitlob biex dawn ma jsirux fil-ġejjieni. Għalhekk is-sinjur ordna li dawn jiġu trasferiti għal naqra ta' dar fil-qrib li bdiet tinbena; il-knejjes imsemmija għandhom jinħelsu minn din is-servitii; dan ġie ordnat bil-fomm lill- manifku Kaptan u lin-nies tal-imsemmi raħal. Ukoll fin-naħa tax-xellug tal-imsemmija knisja hemm magħquda knisja ċkejkna li bdiet tinbena imma għadha mhix lesta; mhux magħruf min beda jibniha. Is-sinjur ordna li jew titlesta f'inqas minn tliet xhur jew tibqa' dar mingħajr is-sura ta' knisja għax ma jixraqx li tibqa' tidher hemm mhux kompluta u esposta għall-użu profan. Żar ukoll knisja oħra taħt it-titlu ta' San Bert mibnija fl-imsemmi raħal tas-Siġġiewi fl-għalqa ta' Xmun Vella bil-bieb iħares lejn l-imsemmija għalqa; għandha artal wieħed, mingħajr bibien tal-injam, mingħajr paviment, mingħajr rettur u dak kollu meħtieġ. Dan l-imsemmi Xmun Vella fil-jum ta' festa jiċċelebra fiha l-Vespri u quddiesa tad-devozzjoni kif jistqarr Xmun innifsu; jgħid li mis-saqaf tinżel ix-xita. Is-sinjur ordna li din l-imsemmija Knisja tiġi pprofonata skont il-forma Tridentina, jitwaqqaf hemm salib sakemm ma jsir xejn għal skopijiet profani jew ħżiena; l-art tibqa' tmiss lill-istess Xmun li hu obbligat li jżejjen wieħed mill-artali li jinsabu fil-knisja parrokkjali tal-imsemmi raħal u li jiġi assenjat lilu mir-rettur biex jissodisfa l-obbligazzjoni msemmija qabel. Żar ukoll knisja oħra taħt it-titlu ta' San Ġakbu mibnija fir-raħal tas-Siġġiewi; din il- knisja għandha artal biss u tinsab mingħajr bibien tal-injam, mingħajr rettur u tiżjin u dak kollu meħtieġ, kif ukoll il-paviment. Iżda Dun Ġakbu Calleja l-kappillan tal-imsemmi raħal jgħid li Ġużeppi Pace, hu obbligat minħabba din l-imsemmija għalqa, li Ġużeppi jippossiedi biex jiċċelebra l-Vespri fil-jum tal-festa u quddiesa kif ukoll xi affarijiet oħra skont ma' Dun Ġakbu jgħid li hu mniżżel fil-Ġuljana tal-benefiċċji magħmula mir-Reverendissimu Sinjur Isqof Cubelles u li fil-preżent mhux qed jonora dan l-obbligu għax l-imsemmi Ġużeppi jgħid li hu xtara l-għalqa franka u libera. Is-sinjur ordna li l-imsemmija knisja tiġi pprofonata skont il-forma Tridentina, jittella' salib, ma tintużax għal użu profan, kif ukoll il-paviment, bricks u ġebel jintużaw fil- knisja parrokkjali; għaldaqstant ir-rettur tal-parroċċa għandu jara l-Ġuljana u jekk jidher li l-imsemmi Ġużeppi huwa obbligat, għandu jġiegħlu jżejjen artal skont il-fehma tar-rettur, li jiġi assenjat lilu, li fih ikompli l-obbligazzjoni taħt piena ta' trasferiment tal-imsemmija għalqa. 90 Każin Banda San Nikola A.D. 1883 Żar ukoll knisja oħra taħt it-titlu tas-Salvatur Imqaddes mibnija fis-Siġġiewi li għandha artal wieħed, bla bibien tal-injam, bla paviment, bla rettur u affarijiet oħra meħtieġa. Imma Indri Mamo mir-raħal tas-Siġġiewi li għandu biċċa art imsejħa Takkarne Saja fix-xaqliba tas-Salvatur f'liema territorju hi mibnija l-imsemmija knisja, hu marbut li minħabba din l-art, fil-jum tal-festa jiċċelebra l-Għasar u quddiesa, jitma' lis-saċerdot ċelebrant u l-fqar liema obbligu l-imsemmi Indri jrid jaqdi. Is-sinjur ordna li l-knisja għandha tissewwa mill-imsemmi obbligat, kif ukoll li jsiru bibien tal-injam fi żmien xahar taħt piena ta' għaxar skudi u sadanittant din l-obbligazzjoni ssir fil-knisja parrokkjali. Referenza: l Iż-Żjara tal-Viżitatur Appostoliku Mons. Pietru Duzina fis-Siġġiewi seħħet fis-sena 1575. Din hi r-raba' parti tat-Traduzzjoni mil-Latin li tkompli mat-tliet traduzzjonijiet li nsibuhom fil-ħarġiet tal-Magazines tal-Każin tal-Banda (Siġġiewi) tas-snin 2014, 2015 u 2016. ħu Aħaeia iteiiu, Tel Sieelna Eesta 2201) 7/ Każin Banda San Nikola A.D. 1883 I 91